Republika Prekmurje
Republika Prekmurje ili Murska Republika (mađarski Vendvidéki Köztársaság, Mura Köztársaság, prekomurski Republika Slovenska okroglina, njemački: Murrepublik) je bila samoproglašena nepriznata država u Prekmurju. To je prostor uz rijeku Muru koji je pred Prvi svjetski rat pripadao Mađarskoj. Republiku je proglasio Vilmoš Tkalec 1919. godine. 1919. godine u Budimpešti komunisti i socijaldemokrati su proglasili Mađarsku sovjetsku republiku. U Prekmurju slovenski katolički i evangelistički svećenici nisu simpatizirali komunizam odnosno, nova komunistička vlast im je ulijevala strah. U Murskoj Soboti nekadanašnji školnik, kantor i vojnik, s prisnim prijateljem 29. maja proglasio je republiku "Republika Slovenska okroglina". Tkalec je prije rata radio u Črenšovcima, kod Lendave, a tad bio socijalistički ratni prodavač u Soboti. Slovenska okroglina ili Vendvidék je staro mađarsko ime za krajinu Mura i Raba. Danas je Vendvidék samo regija u Mađarskoj, gdje su Slovenci sedmi po broju stanovnika. Međutim svećenici i prekmursko stanovništvo ga nije poduprlo, jer ta republika nije imala konkretni program. 6. juni Mađarska Crvena armija je umarširala u Prekmurje, i na kraju srpski i hrvatski vojnici su zauzeli to područje i srušili tu republiku. 1920. godine Jugoslavija je anektirala Prekmurje. Tkalec je prvo pobjegao u Austriju. Od 1920. godine je živio i radio u Mađarskoj kao učitelj.